**R O M Â N I A** (nu produce efecte juridice)\*

**JUDEȚUL MUREȘ**

**MUNICIPIUL TÂRGU MUREȘ PRIMAR**

**Administrația Domeniului Public Soós Zoltán**

**Nr. 65813/13311/09.10.2023**

**R E F E R A T D E A P R O B A R E**

**privind trecerea din domeniul public în domeniul privat al municipiului Târgu Mureș a unor bunuri aflate în concesiunea Compania Aquaserv S.A. în vederea scoaterii din funcţiune, casării şi valorificării acestora**

Prin Adresa nr. **213068/19.09.2023** emisă de către Compania Aquaserv SA, înregistrată la S.P.A.D.P. sub numărul **61835/12485/22.09.2023**, s-a propus scoaterea din funcțiune a unor mijloace fixe aferente stației de tratare apă potabilă situată pe str. Apaductului nr. 56, concesionate către Compania Aquaserv SA, în baza *CONTRACTULUI DE DELEGARE A GESTIUNII SERVICIILOR PUBLICE DE ALIMENTARE CU APĂ ȘI DE CANALIZARE*  înregistrat sub numărul 22/05.03.2010 la ASOCIAȚIA INTERCOMUNITARĂ DE DEZVOLTARE “*AQUA INVEST MUREȘ*”, respectiv sub numărul 202662/05.03.2010 la COMPANIA AQUASERV S.A..

Normele legale aplicabile sunt prevăzute de **H.G. nr.568/2000** pentru modificarea şi completarea Normelor Metodologice de aplicare a **Legii nr.15/1994**, republicată, potrivit cărora, în cazul instituţiilor publice, scoaterea din funcţiune a mijloacelor fixe înainte de expirarea duratei normale de utilizare se aprobă de către ordonatorul principal de credite.

De asemenea, potrivit Ordonanţei Guvernului nr.112/2000, pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administativ teritoriale, aprobată prin Legea nr.246/2001, activele corporale care alcătuiesc domeniul public al unitaţilor administrativ-teritoriale de natura mijloacelor fixe, a căror menţinere în funcţiune nu se mai justifică, se scot din funcţiune, se valorifică şi se casează în condiţiile prevăzute de articolul 2 al ordonanţe, potrivit căruia ”*Pentru scoaterea din funcţiune,* ***în vederea valorificării şi, după caz, casării, activele corporale vor fi trecute in domeniul privat*** *al al unitătii administrativ-teritoriale, potrivit reglementărilor privind proprietatea publică si regimul juridic al acesteia*”.

Datorită uzurii fizice, morale precum și din cauza anumitor restricții din domeniul reglementat de ISCIR (*Inspecția de Stat pentru Controlul Cazanelor, Recipientelor sub Presiune și Instalațiilor de Ridicat*), mijloacele fixe care fac obiectul proiectului alăturat nu pot fi transmise fără plată la alte instituții publice în condițiile *H.G. nr.841/1995, privind procedurile de transmitere fără plată şi de valorificare a bunurilor aparţinând instituţiilor publice.*

Totodată, precizăm că Municipiul Târgu Mureș nu dispune de spații adecvate pentru depozitarea temporară a mijloacele fixe respective, motiv pentru care propunem ca acestea să rămână în administrarea Companiei Aquaserv S.A., până la casarea acestora.

***Având în vedere cele expuse, supunem aprobării Consiliului Local proiectul de hotărâre alăturat.***

**Aviz favorabil al Administrației Domeniului Public**

Director ADP

ing. Moldovan Florian

Șef Serviciu Juridic și Avize A.D.P.,

C.j. Codarcea Roxana

Întocmit,

C.j. Tudor Făgărășan

**\*Actele administrative sunt hotărârile de Consiliu Local care intră în vigoare și produc efecte juridice după îndeplinirea condițiilor prevăzute de art. 129 și art. 139 din O.U.G. nr. 57/2019 privind Codul Administrativ**

**ROMÂNIA**

**JUDEȚUL MUREȘ**

**CONSILIUL LOCAL MUNICIPAL TÂRGU MUREȘ**

**Proiect**

(nu produce efecte juridice)\*

**PRIMAR**

**Soós Zoltán**

**H O T Ă R Â R E A nr. \_\_\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2023**

**privind trecerea din domeniul public în domeniul privat al municipiului Târgu Mureș a unor bunuri aflate în concesiunea Compania Aquaserv S.A. în vederea scoaterii din funcţiune, casării şi valorificării acestora**

**Având în vedere:**

a) Referatul de aprobare nr. *65813/13311/09.10.2023*inițiat de Primar prin Serviciul Public Administrația Domeniului Public *privind trecerea din domeniul public în domeniul privat al municipiului Târgu Mureș a unor bunuri aflate în concesiunea Compania Aquaserv S.A. în vederea scoaterii din funcţiune, casării şi valorificării acestora*;

b) Raportul Comisiilor de specialitate din cadrul Consiliului local municipal Târgu Mureș;

c) Raportul Direcției Juridice, Contecios Administrativ și Administrație Publică Locală nr.\_\_\_\_\_\_\_\_\_\_\_\_\_\_;

**În conformitate cu prevederile:**

* Ordinului Ministerului Finanţelor Publice nr. 2861/2009 *pentru aprobarea Normelor privind organizarea si efectuarea inventarierii elementelor de natura activelor, datoriilor si capitalurilor proprii*, cu modificările şi completările ulterioare;
* Ordonanţei Guvernului nr.112/2000 *pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administativ teritoriale,* cu modificările și completările ulterioare;
* Hotărârii Guvernului nr.841/1995 *privind procedurile de transmitere fără plată şi de valorificare a bunurilor aparţinând instituţiilor publice*, cu modificările şi completările ulterioare;

**În temeiul** art. 129, alin. (1) și alin. (2), lit. c), art. 139, alin. (3), lit. g), art. 196, alin. (1), lit. a), art. 243, alin. (1), lit. a) precum și ale art. 361, alin. (2) și (3) din O.U.G. nr. 57/2019 privind Codul Administrativ, cu modificările și completările ulterioare,

**H o t ă r ă ș t e:**

**Art. 1.** Se aprobă trecerea din domeniul public în domeniul privat al municipiului Târgu Mureș a unor bunuri aflate în concesiunea Compania Aquaserv S.A. în vederea scoaterii din funcţiune, casării şi valorificării acestora, mijloacele fixe fiind identificate în Anexa I, care face parte integrantă din prezenta hotărâre.

**Art. 2.** Bunurile care trec în domeniul privat conform articolului 1 al prezentei hotărâri vor rămâne în concesiunea Compania Aquaserv S.A până la efectuarea operațiunilor legale de scoatere din funcțiune, de casare și de valorificare a materialelor rezultate în urma acestei proceduri.

**Art. 3.** Se mandatează Compania Aquaserv S.A., prin reprezentanții săi legali, să îndeplinească operaţiunile legale de scoatere din funcţiune, valorificare sau casare a bunurilor prevăzute la articolul 1 din prezenta hotărâre.

**Art. 4.** Sumele obţinute din valorificarea bunurilor prevăzute la Anexa I a prezentei hotărâri se vor constitui venit la bugetul local.

**Art.** **5.** Cu aducerea la îndeplinire a prevederilor prezentei hotărâri se încredinţează Executivul Municipiului Tg. Mureş prin Serviciul Public Administraţia Domeniului Public și Compania Aquaserv S.A. .

**Art. 6.** În conformitate cu prevederile art. 252, alin. (1), lit. c) și art. 255 din O.U.G.nr. 57/2019 privind Codul Administrativ, precum și ale art. 3 alin. 1 din Legea 554/2004 Legea contenciosului administrativ, prezenta Hotărâre se înaintează Prefectului județului Mureș pentru exercitarea controlului de legalitate.

**Art. 7.** Prezenta hotărâre se comunică:

* Serviciului Public Administraţia Domeniului Public;
* Companiei Aquaserv S.A.

**Viză de legalitate**

**Secretarul General al Municipiului Târgu Mureș**

**BORDI KINGA**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**